 Mar la weydiiyay Cabdi Cabdillaahi sababta uu hore arrintan uga hadli waayey maadaama oo uu ka warqabay in saddex masuul oo uu ka mid ahaa Badhasaabkii Hargeysa lagu eedaynayo, isla markaana warbaahintu qortay in isagu uu Bileyska u sheegay in Badhasaabku raashinkaas gurigiisa keenay, waxa uu ku jawaabay: Horta anigu meel magacaygu ku yaallo maan arag, mulkiilaha guriga uun baan ku arkay jariidada, laakiin magacaygu kuma oolin, qofka bani aadamka ah ee wax yidhaahda in magaciisa la cadeeyo sow maaha, wax magac ah oo halkan ku qoran jariidada oo aan anigu leeyahay ma jirto, markaa wax aan uga hadlo ayaan ii muuqan wakhtigaas, balse hadda waxaan ogaaday in mulkiilaha guriga ee jariiradu qortay ay uga jeeday aniga, taas ayaa keentay inaan arrintan caddeeyo inaanay waxba ka jirin. 